|  |  |  |
| --- | --- | --- |
|  | h |  |
| **vILNIAUS TAIKOS PROGIMNAZIJOS** DIREKTORIUS |

# ĮSAKYMAS

**DĖL MOKSLEIVIŲ SOCIALINĖS-PILIETINĖS VEIKLOS ORGANIZAVIMO TVARKOS TVIRTINIMO**

2015 m. spalio 19 d. Nr. V-65

Vilnius

Vadovaudamasis 2015-2016 ir 2016-2017 mokslo metų ugdymo programų ugdymo plano 20 punktu,

t v i r t i n u moksleivių socialinės-pilietinės veiklos organizavimo tvarką (pridedama, 3 lapai).

Direktorius Rimgaudas Einoris

PATVIRTINTA

Vilniaus Taikos progimnazijos

direktoriaus 2015 m. spalio 19 d.

įsakymu Nr. V-65

**MOKSLEIVIŲ SOCIALINĖS-PILIETINĖS VEIKLOS ORGANIZAVIMO TVARKA**

**I. BENDROSIOS NUOSTATOS**

1. Socialinė-pilietinė (toliau – Socialinė) veikla yra neatskiriama bendrojo pagrindinio ugdymo dalis, įtraukiama į progimnazijos ugdymo planą.

2. Organizuojant Socialinę veiklą, atsižvelgiama į moksleivių amžiaus tarpsnių ypatumus, progimnazijos bendruomenės tradicijas, vykdomus projektus, pilietiškumo ugdymo, kultūrines ir socializacijos programas.

**II. SOCIALINĖS VEIKLOS ORGANIZAVIMO PRINCIPAI**

3. Socialinės veiklos tikslas – stiprinti progimnazijos bendruomenės socialinį tapatumą per pilietiškumą, vertybines nuostatas, savanorišką visuomenei naudingą veiklą.

4. Socialinės veiklos organizavimo uždaviniai:

4.1.  ugdyti ir puoselėti moksleivių tautinį bei pilietinį sąmoningumą, skatinti tautinę saviraišką, organizuojant socialines-pilietines akcijas bei projektus;

4.2.  stiprinti socialinį solidarumą, organizuojant bendruomenės kultūrinius, sportinius, pramoginius, laisvalaikio renginius;

4.3.  ugdyti moksleivių pilietinę bei socialinę kompetencijas: į žmones žvelgti su pagarba, pozityviai bendrauti, būti atsakingiems, padėti kitiems, dalyvauti bendruomenės bei visuomenės gyvenime.

5. Socialinės veiklos kryptys – darbinė, ekologinė, projektinė, socialinė, savanoriavimas ir kt.

6. Socialinė veikla progimnazijoje:

6.1. moksleivių socialinių ryšių kūrimas ir stiprinimas pačioje klasės, progimnazijos bendruomenėje;

6.2. pagalba ruošiantis renginiams ir juos organizuojant;

6.3. mokymo priemonių, vadovėlių, knygų tvarkymas;

6.4. pagalba, kuriant mokyklos stendus;

6.5. progimnazijos aplinkos ir klasės tvarkymas;

6.6. pagalba jaunesniesiems;

6.7. pagalba organizuojant aktyviąsias pertraukas (budėjimas prie teniso stalų ir kt.);

7. Socialinė veikla mikrorajono bendruomenėje, mieste: dalyvavimas ir veikla organizuojamuose socialiniuose-pilietiniuose renginiuose, akcijose, savanoriška veikla ir t.t.

8. Socialinės veiklos trukmė: 5-8 klasių moksleiviai per mokslo metus turi surinkti ne mažiau kaip 5 socialinius kreditus.

9. Socialinę veiklą koordinuoja direktoriaus pavaduotojas ugdymui.

10. Socialinę veiklą organizuoja: direktoriaus pavaduotojas ūkio reikalams, direktoriaus pavaduotojai ugdymui, dalykų mokytojai, klasių auklėtojai, socialinis pedagogas, psichologas, bibliotekos vedėjas, kiti mokyklos darbuotojai.

11. Kiekvieno moksleivio Socialinė veikla žymima „Moksleivio socialinės-pilietinės veiklos apskaitos lape“ (priedas Nr.1).

12. Socialinės veiklos apskaitos lapai laikomi segtuvuose pas klasės auklėtojus.

13. Bendrą klasės Socialinę veiklą klasės auklėtojas fiksuoja elektroniniame dienyne.

14. Mokslo metų eigoje klasių auklėtojai klasių valandėlių metu aptaria su moksleiviais Socialinės veiklos eigą ir esant reikalui, įvairių būdų ir metodų pagalba skatina moksleivius joje dalyvauti.

15. Pasibaigus trimestrui klasės auklėtojai pateikia klasės mokinių Socialinės veiklos suvestinę  direktoriaus pavaduotojui ugdymui.

16. Daugiausiai socialinių kreditų surinkusius moksleivius direktoriaus pavaduotojas ugdymui gali siūlyti progimnazijos direktoriui skatinti asmeniškai (padėkomis, kvietimais į miesto renginius ir kt).

\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

Mokinio socialinės-pilietinės veiklos apskaitos lapas

………………………….…………

(mokinio vardas, pavardė, klasė)

2015 – 2016 m. m.

|  |  |  |  |  |
| --- | --- | --- | --- | --- |
| **Eil. Nr.** | **Veikla**  **(veiklos turinys)** | **Skirtų kreditų skaičius** | **Data** | **Kreditus skyrusio mokytojo vardas, pavardė** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_